Det har vært en fornøyelse å leie av Adam og familien i nærmere fire måneder. Leiligheten var akkurat som forventet; stor, god standard, godt utstyrt og i et fint og sentralt området. Vi hadde alt, og litt til, for et langtidsopphold. Forholdene for å studere samtidig med å bare nyte Roma var virkelig tilstedet. Ponte Milvio, Stadio Olympico, MAXXI museet og trikk/buss-stasjon i gangavstand gjør området til en perle i seg selv. Når trikkestoppet er rett utenfor leiegården, tok det mindre enn 15 min til sentrum.

Adam og familien har hele veien vært lett å kommunisere med. Selve leieopplevelsen kan oppsummeres med ryddig, ærlig og veldig bra! Vi ble møtt av Adams svigerfar, første dagen. Utrolig hyggelig mann! Han viste oss rundt i leiligheten, og sørget for at vi hadde den best tenkelig starten på oppholdet vårt. Takk!

Vi satt utrolig stor pris på at Adam og familien var opptatt av at alt var bra i leiligheten til enhver tid. De var lett å komme i kontakt med. Om internettet ikke fungerte som det skulle eller vi ikke fant ut av vaskeprogrammene på vaskemaskin(på italiensk), var de raske til å fikse og helpe. Vi følte oss godt tatt vare på.

I tillegg til leiligheten må et par faktorer nevnes, som har gjort oppholdet vårt enda litt bedre. "Vedlikeholds"-mannen i leiegården må være verdens søteste mann, med alltid et hyggelig smil og "god dag". Og tverst over gaten ligger "Pizza Bond" med helt fantastisk pizza, hvor vi kjøpte akkurat så mye vi ville- pizza on the go! Bare noen meter rundt hjørne, fant vi favoritt-kaffestedet. God kaffe og herlig sted.

Alt i alt, en veldig god opplevelse!